**ΜΟΥΣΙΚΟ ΣΧΟΛΕΙΟ ΒΟΛΟΥ**

ΕΙΣΑΓΩΓΙΚΕΣ ΕΞΕΤΑΣΕΙΣ ΣΧ.ΕΤΟΥΣ 2020-21

**Ενημέρωση-οδηγίες**

Αγαπητοί γονείς

Καλή επιτυχία στις εισαγωγικές εξετάσεις

Στην Α΄ Γυμνασίου!!!!!!

Οι **εισαγωγικές εξετάσεις** στο Μουσικό σχολείο Βόλου για το σχολικό έτος 2020-21, θα πραγματοποιηθούν στις εξής ημερομηνίες :

**Τρίτη (23-6-20)** συνημμένο αρχείο (**πίνακας αρ. πρωτ. Αίτησης συμμετοχής και ώρα προσέλευσης**)

**και**

**Πέμπτη (25-6-20)** συνημμένο αρχείο (**πίνακας αρ. πρωτ. Αίτησης συμμετοχής και ώρα προσέλευσης**)

Οι εξετάσεις θα γίνουν στον χώρο του σχολείου μας, τηρώντας όλα τα μέτρα προστασίας και τους κανόνες του ΕΟΔΥ.

Οι υποψήφιοι θα προσέρχονται **ΜΙΑ** φορά για την ατομική εξέτασή τους **ΑΛΦΑΒΗΤΙΚΑ**, στην συγκεκριμένη ημέρα και ώρα που αναγράφεται στα συνημμένα αρχεία που σας αποστέλλουμε .

**ΠΡΟΣΟΧΗ** : Στον πίνακα που επισυνάπτεται αναγράφεται ο **αριθ. πρωτοκόλλου της αίτησης συμμετοχής** (λόγω διαφύλαξης) προσωπικών δεδομένων) που σας έχουμε αποστείλει ηλεκτρονικά ο οποίος αντιπροσωπεύει το ονοματεπώνυμο του υποψηφίου μαθητή. Παρακαλείσθε να κάνετε **έλεγχο ταυτοποίησης**.(αρ. πρωτ. αίτησης συμμετοχής + ονοματεπώνυμο μαθητή)

Για τον λόγο αυτό:

**α)** H είσοδος των μαθητών-τριων θα γίνεται από τον προαύλιο χώρο του σχολείου (Αρσινόης και Λασκαράτου).

**β)** Οι υποψήφιοι μαθητές-τριες οφείλουν να βρίσκονται στην προαναφερόμενη είσοδο του σχολείου **αυστηρά** **10’ λεπτά** πριν από την αναγραφόμενη ώρα εξέτασής τους , βάσει του πίνακα που σας επισυνάπτουμε, για την αποφυγή συνωστισμού.

**γ)** Οι υποψήφιοι μαθητές έχουν χωριστεί σε ομάδες και θα εισέρχονται ανά **5** στις 2 επιτροπές (επισυναπτόμενος πίνακας και ώρα προσέλευσης).

**δ)** Τους μαθητές-τριες θα παραλαμβάνουν (από την προαναφερόμενη είσοδο του σχολείου) καθηγητές του σχολείου μας.

**ε)** Μετά το πέρας της εξέτασης οι μαθητές-τριες θα εξέρχονται από το σχολείο και **δεν** θα παραμένουν σε αυτό.

**στ)** Το κυλικείο του σχολείου **δεν** θα λειτουργεί.

**ζ)** Τα αποτελέσματα θα αναρτηθούν στην ιστοσελίδα (mgv.gr) του σχολείου μας την **Πέμπτη 25-06-20** μετά τις **17.00 μ.μ.** Λόγω προσωπικών δεδομένων στα αποτελέσματα δεν θα αναγράφεται το **ονοματεπώνυμο** του υποψηφίου μαθητή αλλά

ο **αριθμός πρωτοκόλλου** της **αίτησης** **συμμετοχής** για τις εισαγωγικές εξετάσεις που σας έχουμε αποστείλει ηλεκτρονικά.